## Odluka o porezima Grada Vrbovskog

### NN 1/2002 (3.1.2002.), Odluka o porezima Grada Vrbovskog

# GRAD VRBOVSKO

61

Na teme­lju članka 30./44 Zakona o financira­nju jedinica lokalne
samouprave i uprave (»Narodne novine«, broj 117/93., 69/97., 33/00., 127/00. i
59/01.) i članka 29. Statuta Grada Vrbov­skog (»Službene novine«, broj 26/01), Gradsko
vijeće Grada Vrbovskog na sjednici 14. prosinca 2001. godine donijelo je

## ODLUKU

### O POREZIMA GRADA VRBOVSKOG

I. TEMELJNE ODREDBE
Članak 1.

Ovom odlukom propisuju se vrste poreza koje pripadaju Gradu Vrbovskom,
porezni obveznik, porezna osnovica, stope i visine poreza te način obračuna i
plaća­nja poreza u skladu sa Zakonom.

II. VRSTE POREZA

Članak 2.

Gradski porezi jesu:

1. prirez porezu na dohodak,

2. porez na potroš­nju,

3. porez na kuće za odmor,

4. porez na tvrtku ili naziv,

5. porez na korište­nje javnih površina,

6. porez na nekorištene poduzetničke nekretnine,

7. porez na neobrađeno obradivo po­ljoprivredno
zem­ljište.

1. Prirez porezu na dohodak

Članak 3.

Prirez porezu na dohodak plaćaju svi obveznici
poreza na dohodak koji imaju prebivalište odnosno uobičajeno boravište na
području Grada Vrbovskog po stopi od 6%.

Osnovica prireza porezu na dohodak iz stavka
1. ovog članka je porez na dohodak ostvaren od obveznika.

Prirez porezu na dohodak obavezan je
obračunati, obustaviti i na propisani uplatni račun uplatiti poslodavac
istodobno s isplatom dohotka, što znači da se isplata dohotka i uplata poreza i
prireza obav­lja istog dana.

2. Porez na potroš­nju

Članak 4.

Porez na potroš­nju plaća se na potroš­nju
alkoholnih pića (prirodna i specijalna vina, vi­njak, rakija i žestoka pića),
piva i bezalkoholnih pića koji su prodani u ugostite­ljskim objektima.

Članak 5.

Obveznik poreza na potroš­nju jest pravna i
fizička osoba koja pruža ugostite­ljske usluge na području Grada Vrbovskog.

Članak 6.

Porez na potroš­nju plaća se po stopi od 3
posto.

Osnovica poreza na potroš­nju je prodajna
cijena pića po kojoj se pića prodaju u ugostite­ljskim objektima uma­njena za
iznos poreza na dodanu vrijednost.

Članak 7.

Obveznik poreza na potroš­nju dužan je obračunati
i platiti porez na potroš­nju u rokovima utvrđenim propisima koji vrijede za
obračun i plaća­nje poreza na dodanu vrijednost.

3. Porez na kuće za odmor

Članak 8.

Kućom za odmor smatra se svaka zgrada ili dio
zgrade ili stan koji se koriste povremeno ili sezonski.

Kućom za odmor smatra se i odmaralište.

Kućom za odmor ne smatraju se gospodarske
zgrade koje služe za smještaj po­ljoprivrednih strojeva, alata i slično.

Članak 9.

Porez na kuće za odmor plaćaju pravne i fizičke sobe koje su vlasnici
kuća za odmor na području Grada Vrbovskog u visini 12,00 kuna po jednom
četvornom metru korisne površine kuće za odmor.

Poez na kuće za odmor stečene nas­ljedstvom (obite­ljske kuće), a
starije od 50 godina plaćaju obveznici poreza 3,00 kune po jednom četvornom
metru.

Visina poreza na kuće za odmor stečene nas­ljedstvom, čiji vlasnici
imaju prebivalište na području Grada Vrbovskog, iznosi godiš­nje 1,50 kuna po
četvornom metru.

U svrhu ostvariva­nja povlastica iz stavaka 2.
i 3. ovog članka vlasnici kuća za odmor dužni su dostaviti potrebne dokaze
(rješe­nje o nas­ljeđiva­nju, građevinsku dozvolu, odnosno uporabnu dozvolu,
uvjere­nje o prebivalištu i sl.).

Članak 10.

Porez na kuće za odmor ne plaća se na kuće za odmor ili odmarališta
oštećena ratnim razara­njima, prirodnim nepogodama (poplava, požar) i dok su u ­njima
smješteni prognanici i izbje­glice.

Članak 11.

Obveznici poreza na kuće za odmor dužni su tijelu iz članka 12. ove
Odluke dostaviti podatke o kućama za odmor do 31. ožujka.

4. Porez na tvrtku ili naziv

Članak 12.

Naziv odnosno tvrtka jest ime
pod kojim pravna odnosno fizička osoba posluje.

Članak 13.

Porez na tvrtku ili naziv
plaćaju pravne ili fizičke osobe koje su obveznici poreza na dobit ili poreza
na dohodak i re­gistrirane su za obav­lja­nje djelatnosti.

Osobe iz stavka 1. ovog
članka koje u svom sastavu imaju poslovne jedinice obveznici su poreza na
tvrtku za svaku poslovnu jedinicu.

Porez na tvrtku plaća se
neovisno o tome je li tvrtka istaknuta.

Članak 14.

Porez iz članka 13. ove
Odluke plaća se u godiš­njem iznosu i to:

– pravne osobe
bez zaposlenih ili s jednim

   zaposlenim                                                 700,00
kuna,

– pravne osobe
od 2 do 5 zaposlenih           1.000,00
kuna

– pravne osobe
od 5 do 50 zaposlenih         1.500,00
kuna

– pravne osobe
više od  50 zaposlenih,

   javna
poduzeća, banke, štedionice,

   osiguravajuća
društva i tuzemne ispostave

   stranih
tvrtki                                             2.000,00
kuna

– obrtnici
uslužnih djelatnosti koji obrt

   obav­ljaju
bez zaposlenih                              400,00
kuna

– obrtnici
uslužnih djelatnosti do dva

   zaposlena                                                      700,0
kuna

– obrtnici
uslužnih djelatnosti više od

   dva zaposlena                                              800,00
kuna

– obrtnici
ugostite­ljske, trgovačke,

   autoprijevozničke
i proizvodne djelatnosti

   bez
zaposlenih                                             800,00
kuna

– obrtnici
ugostite­ljske, trgovačke,

   autoprijevozničke
i proizvodne djelatnosti

   do dva
zaposlena                                      1.000,00
kuna

– obrtnici
ugostite­ljske, trgovačke,

   autoprijevozničke
i proizvodne djelatnosti

   sa više od
dva zaposlena                           1.200,00
kuna

– odvjetnici,
liječnici, stomatolozi, javni

   bi­lježnici                                                   2.000,00
kuna

– ostali
nespomenuti                                    1.000,00
kuna

Ako porezni
obveznik na području Grada Vrbovskog ima više poslovnih jedinica (prodavaonice,
pogone, radionice, prodajna mjesta) za svaku poslovnu jedinicu plaća 200,00
kuna.

Obveznik poreza na
tvrtku ili naziv koji nema sjedište ili prebivalište na području Grada
Vrbovskog, ali ima poslovnu jedinicu na području Grada Vrbovskog plaća 50%
iznosa utvrđenog u stavku 2. ovog članka, a ako ima više poslovnih jedinica
pored prethodno utvrđenog iznosa plaća 200,00 kuna za svaku s­ljedeću poslovnu
jedinicu.

Obveznici poreza na tvrtku iz
članka 13. ove Odluke koji ne obav­ljaju djelatnost tijekom cijele fiskalne
godine ne plaćaju porez na tvrtku, ukoliko o istom predoče potvrdu izdanu od
nadležnog tijela (Ureda za gospodarstvo ili jedinice platnog prometa).

Ako se tvrtka upiše u re­gistar
tijekom godine plaća se razmjerni dio poreza na tvrtku odnosno naziv iz
prethodnog stavka ovog članka.

Članak 15.

Porez na tvrtku ne plaćaju:

a) državni organi, jedinice lokalne i područne (re­gionalne) samouprave,
fondovi, ustanove i udruge građana, re­gistrirane političke stranke,

b) humanitarne organizacije,

c) sportske organizacije,

d) fizička osoba – invalid Domovinskog rata koji samostalno obav­lja
obrt.

5. Porez na korište­nje javnih površina

Članak 16.

Porez na korište­nje javnih površina plaća se:

– za svaku pokret­nu rad­nju 1.200,00 kuna godiš­nje,

– za postavu svakog kioska i drugih naprava 1.200,00 kuna godiš­nje.

Porez na korište­nje javnih površina ne plaćaju subjekti iz članka 15.
ove Odluke.

Ukoliko se javne površine koriste teme­ljem posebnog ugovora o zakupu
gradskog zem­ljišta, porez na korište­nje javnih površina se ne naplaćuje.

Članak 17.

Obveznici poreza na korište­nje javnih površina dužni su tijelu iz
članka 20. dostaviti podatke o korište­nju javnih površina do 31. ožujka godine
za koju se utvrđuje porez na korište­nje javnih površina, odnosno u roku od 15
dana nakon korište­nja javne površine.

6. Porez na nekorištene poduzetničke nekretnine

Članak 18.

Porez na nekorištene poduzetničke nekretnine plaća se na nekretnine
namije­njene obav­lja­nju poduzetničke djelatnosti koje se ne koriste.

Pod nekorištenim poduzetničkim nekretninama iz stavka 1. ovog članka
smatraju se nekretnine u kojima se ne obav­lja djelatnost godinu dana prije
godine za koju se utvrđuje porez.

Članak 19.

Porez na nekorištene poduzetničke nekretnine plaća fizička ili pravna
osoba, vlasnik nekretnine iz članka 22.

Porez iz stavka 1. ovog članka plaća se 10,00 kuna po četvornom metru
korisne površine, poduzetničke nekretnine.

Članak 20.

Obveznici poreza dužni su tijelu iz članka 24. ove Odluke dostaviti
podatke o nekorištenim poduzetničkim nekretninama do 31. ožujka godine za koju
se porez razrezuje.

7. Porez na neobrađeno obradivo po­ljoprivredno zem­ljište

Članak 21.

Porez na neobrađeno obradivo po­ljoprivredno zem­ljište plaćaju vlasnici
ili zakupci toga zem­ljišta ako zem­ljište ne obrađuju godinu dana.

Pod neobrađenim obradivim po­ljoprivrednim
zem­ljištem iz stavka 1. ovog članka smatra se zem­ljište koje po svojoj
veličini, klasi i kulturi može obrađivati i privesti po­ljoprivrednoj proizvod­nji,
ali ga ne obrađuju vlasnici ili zakupci toga zem­ljišta.

Članak 22.

Porez na neobrađeno obradivo
po­ljoprivredno zem­ljište plaća se po jednom hektru neobrađenog obradivog po­ljoprivrednog
zem­ljišta u iznosu:

1. na oranice 100,00 kuna
godiš­nje

2. na povrt­njake 160,00 kuna
godiš­nje

3. na voć­njake 200,00 kuna
godiš­nje

4. na vinograde 200,00 kuna

5. na livade 50,00 kuna godiš­nje.

Članak 23.

Obveznici poreza na
neobrađeno obradivo po­ljoprivredno zem­ljište moraju nadležnom poreznom tijelu
dostaviti podatke o mjestu, veličini, kulturi i klasi zem­ljišta koje se ne
obrađuje.

Podatke iz stavka 1. ovog
članka treba dostaviti do 31. ožujka godine za koju se utvrđuje porez.

III. NADZOR I PREKRŠAJNI POSTUPAK

Članak 24.

Poslove u svezi s utvrđiva­njem, evidentira­njem, nadzorom, naplatom i
ovrhom radi naplate poreza iz ove Odluke, obav­ljat će Porezna uprava –
Područni ured Rijeka – Ispostava Vrbovsko.

Poreznoj upravi za poslove iz
stavka 1. ovog članka pripada naknada u iznosu od 5% od ukupno naplaćenog
prihoda.

Članak 25.

Porezi iz ove Odluke plaćaju
se u roku od 15 dana od dana dostave rješe­nja o utvrđiva­nju poreza.

Porezni obveznik dužan je
Poreznoj upravi – Područnom uredu Rijeka – Ispostavi Vrbovsko dostaviti dokaz o
svakoj promjeni koja utječe na utvrđiva­nje porezne obveze, u roku od 15 dana
od dana nastale promjene.

Članak 26.

Za utvrđiva­nje, naplatu,
žalbe, obnovu postupka, zastaru, ovršni postupak kao i za sve ostale postupovne
rad­nje primje­njivat će se propisi Opće­g poreznog zakona (»Narodne novine«
broj 127/00 i 86/01 – ispravak).

IV. PRIJELAZNE I ZAVRŠNE ODREDBE

Članak 27.

Stupa­njem na snagu ove Odluke prestaje vrijediti Odluka o porezima
Grada Vrbovskog (»Službene novine«, broj 25/98. i 3/99.)

Članak 28.

Ova Odluka stupa na snagu osmog dana od dana objave u »Narodnim
novinama«, a primje­njuje se od 1. siječ­nja 2002. godine.

Klasa: 410-01/01-01-1
Urbroj: 2193-01-02/01-01/1
Vrbovskog, 14. prosinca 2001.

Predsjednik
Gradskog vijeća
**Slavko Medved,** v. r.

Odluka, NN 1/2002-61